
              CONSILIUL LOCAL     
H O T Ă R Â R E A  NR.82
 DIN   24 IUNIE 2026
privind aprobarea Strategiei pentru Tranziția către Energie Curată (Clean Energy Transition Strategy – CETS) a Orașului Sânnicolau Mare pentru perioada 2025-2050, elaborată în cadrul proiectului „PLENTY-Life”

          Consiliul Local al oraşului Sânnicolau Mare, judeţul Timiş ;

                   Având în vedere:
· Raportul nr. 12614/09.06.2026 întocmit de către dl.Tiberiu-Paul Raica – inspector de specialitate în cadrul  Serviciului management, proiecte, achiziții publice și autorizare transport local; 

·  Referatul de aprobare nr. 12615/09.06.2026 a primarului Oraşului Sânnicolau Mare; 
· Adresa transmisă de Consiliul Județean Timiș privind înaintarea Strategiei pentru Tranziția către Energie Curată (Clean Energy Transition Strategy – CETS) a Orașului Sânnicolau Mare pentru perioada 2025-2050, cu Nr de inregistrare 11403/25.05.2026 ;
· Participarea Orașului Sânnicolau Mare în cadrul proiectului „PLENTY-Life – Institutionalised cross-sector Planning and dedicated capacity building to Enable small and medium-sized municipalities to develop and monitor sustainable strategies for the Transition to clean energy”, finanțat prin Programul LIFE al Uniunii Europene, Grant Agreement ID No. 101081061;
· Necesitatea stabilirii unui cadru strategic local pentru tranziția către energie curată, eficiență energetică, reducerea emisiilor de gaze cu efect de seră și dezvoltarea durabilă a comunității locale;
· Prevederile Regulamentului programului european LIFE și ale obiectivelor din proiectul PLENTY-Life (Institutionalised cross-sector PLanning and dedicated capacity building to ENable small and medium-sized municipalities to develop and monitor sustainable strategies); 
· Prevederile art. 129 alin. (2) lit. b) și d), alin. (4) lit. e) si alin. (7) lit. k), precum și art. 139 alin. (1) din Ordonanța de Urgență nr. 57/2019 privind Codul administrativ, cu modificările și completările ulterioare;
· procedura stabilită prin Legea nr.52/2003 privind transparenţa decizională în administraţia publică;
· avizul Comisiei economico-financiară şi agricultură, al Comisiei juridice, disciplină, amenajarea teritoriului, urbanism, protecţia mediului şi turism şi al Comisiei pentru activităţi social culturale, culte, învăţământ, sănătate, muncă şi protecţie socială, sport, familie şi protecţie copii din cadrul Consiliului Local al  oraşului Sânnicolau Mare; 

În temeiul art. 139 şi ale art.196 alin.1 lit.(a) din Ordonanţa de Urgenţă a Guvernului României nr.57/2019 privind Codul Administrativ; 

H O T Ă R Ă Ş T E:

        Art.1 – Se aprobă Strategia pentru Tranziția către Energie Curată (Clean Energy Transition Strategy – CETS) a Orașului Sânnicolau Mare pentru perioada 2025-2050, elaborată în cadrul proiectului „PLENTY-Life – Institutionalised cross-sector Planning and dedicated capacity building to Enable small and medium-sized municipalities to develop and monitor sustainable strategies for the Transition to clean energy”, finanțat prin Programul LIFE al Uniunii Europene, Grant Agreement ID No. 101081061, conform anexei care face parte integrantă din prezenta hotărâre.

        Art.2 – Se aprobă utilizarea Strategiei pentru Tranziția către Energie Curată ca document de referință pentru fundamentarea politicilor publice locale, a programelor și proiectelor de dezvoltare durabilă, eficiență energetică, combaterea schimbărilor climatice și accesarea finanțărilor nerambursabile destinate tranziției energetice.

         Art.3 – Primarul Orașului Sânnicolau Mare, prin compartimentele de specialitate din cadrul aparatului de specialitate, va duce la îndeplinire prevederile prezentei hotărâri.

           Art.4.  Prezenta hotărâre se comunică :

· Instituţiei Prefectului judeţul Timiş ;

· Secretarului general al oraşului Sânnicolau Mare ;

· Primarului oraşului Sânnicolau Mare;
· Consiliului Județean Timiș-Direcția de Dezvoltare Sustenabilă și investiții;
· Serviciului management, proiecte, achiziții publice și autorizare transport local.

PREŞEDINTE DE ŞEDINŢĂ;                                      CONTRASEMNEAZĂ;

CONSILIER                                                           SECRETAR GENERAL
    MARIAN LEONTIN LUCA                                      FLORENTINA CORINA  PETCU 

Hotărârea a fost adoptată în unanimitate.

